NOBLE:เจิดจรัสด้วย โนเบิล เพลินจิตแนะซื้อราคาเป้าหมาย 20.56 บาท
NOBLE คอนโด NOBLE เพลินจิต ขนาดใหญ่ 1.8 หมื่นล้านบาท ที่เริ่มขายมาตั้งแต่กลางปี 54 จะเริ่มโอนได้ตั้งแต่ไตรมาส 4/59 ผลดีคือ คาดว่าปีนี้พลิกกลับเป็นกำไร 322 ลบ. จาก 1H59 -258 ลบ.และปี 60 กำไรทำสถิติสูงสุดใหม่ถึง 1.6 พันลบ.
14 ต.ค. 2559

บล. ดีบีเอสฯ ระบในบทวิเคราะห์วันนี้ (14 ต.ค. ) ว่า บริษัท โนเบิล ดีเวลลอปเมนท์ จำกัด (มหาชน) หรือ NOBLE คอนโด NOBLE เพลินจิต ขนาดใหญ่ 1.8 หมื่นล้านบาท ที่เริ่มขายมาตั้งแต่กลางปี 54 จะเริ่มโอนได้ตั้งแต่ไตรมาส 4/59 ผลดีคือ คาดว่าปีนี้พลิกกลับเป็นกำไร 322 ลบ. จาก 1H59 -258 ลบ.และปี 60 กำไรทำสถิติสูงสุดใหม่ถึง 1.6 พันลบ.
อีกทั้งปี 60 มีคอนโดเริ่มโอนได้อีก 2 โครงการคือ Revolve รัชดา 1 และ Revo สีลม ยิ่งช่วยเสริมกำไรได้เป็นอย่างดี แนะนำ ซื้อ คาดหลังโอนโนเบิล เพลินจิต จะดีขึ้นในทุกด้าน P/E ปี 59 ที่ 21.0 เท่า จะลดเหลือ 4.3 เท่าในปี 60 ให้ราคาพื้นฐานด้วย P/E ปี 60 เพียง 6 เท่า สูงเป็น 20.56 บาท มีส่วนเพิ่ม 44% และอัตราตอบแทนปันผลสูง 7.2%